EkBass/fiwiki-20250220-pages-articles huggingface dataset:
Jambi

Jambi (, ) on runojalka ja metron, joka on peräisin antiikin kreikkalaisesta metriikasta. Jambijalka koostuu yhdestä lyhyestä ja yhdestä pitkästä tavusta. Jambirunous oli joonialaisella kielialueella kehittynyttä jambimittaista runoutta, jonka tunnetuin edustaja on Arkhilokhos. Siinä jambia käytettiin erityisesti pilkkarunoissa. Runomitoista jambimetronia käytettiin erityisesti jambisessa trimetrissä, jonka perusmuodossa on kolme peräkkäistä jambimetronia. Sitä käytetään paljon antiikin kreikkalaisten näytelmien puheosuuksissa. == Kaava == Jambissa runojalka ja metron ovat poikkeuksellisesti eri pituiset. Jambijalka muodostuu yhdestä lyhyestä (, brevis) ja yhdestä pitkästä (, longum) tavusta, tai nykyrunoudessa yhdestä painottomasta ja yhdestä painollisesta tavusta: : Jambimetron on puolestaan dipodia, joka koostuu kahdesta jambijalasta: : Vastaavalla tavalla dipodisia ovat myös trokee- ja anapestimetronit. == Jambimittoja == Kreikkalaisen runouden jambimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu): Jambinen dipodia (ja2) eli jambinen monometri :Säe koostuu kahdesta jambijalasta eli yhdestä jambimetronista. : Jambinen kvaternaari (ja4) :Säe koostuu neljästä jambijalasta. : Jambinen katalektinen kvaternaari (ja4c) :Säe koostuu neljästä jambijalasta, joista viimeinen on katalektinen. : Jambinen dimetri (jad) :Säe koostuu kahdesta jambimetronista. : Jambinen katalektinen dimetri (jadc) :Säe koostuu kahdesta jambimetronista, joista jälkimmäinen on katalektinen. : Jambinen senaari (ja6) :Säe koostuu kuudesta jambijalasta. : Jambinen trimetri (jat) :Säe koostuu kolmesta jambimetronista. : Kholiambi (jats) :Säe koostuu kolmesta jambimetronista, joista viimeinen ”ontuu”. Tunnetaan myös nimellä Hipponaksin trimetri. : Jambinen septenaari (ja7) :Säe koostuu seitsemästä jambijalasta ja ylimääräisestä tavusta. : Jambinen katalektinen tetrametri :Säe koostuu neljästä jambisesta metronista, joista viimeinen on katalektinen. : Jambinen oktonaari (ja8) :Säe koostuu kahdeksasta jambijalasta. : Jambinen pentametri :Säe koostuu viidestä jambijalasta. Yleinen englanninkielisessä runoudessa, muun muassa William Shakespearella. :x / | x / | x / | x / | x / == Lähteet == Luokka:Kreikkalainen metriikka Luokka:Runojalat
Maaskola (täsmennyssivu)

Maaskola tarkoittaa seuraavia: * Maaskola, kaupunginosa Viipurissa == Sukunimi == * Mika Maaskola (s. 1966), juoksija * Ulla Maaskola (s. 1959), hiihtäjä
Erkki Kaski

Erkki Kaski (15. syyskuuta 1929 Alavus – 20. helmikuuta 2015 Helsinki) oli ekonomi ja Lasten Päivän Säätiön toimitusjohtaja 15. huhtikuuta 1987 alkaen vuoden 1990 loppuun. Hän työskenteli Linnanmäen huvipuistossa vuodesta 1962 ja oli Bo Ekelundin työpari 25 vuotta, kunnes hänestä itsestään tuli toimitusjohtaja Ekelundin jälkeen 1987. == Lähteet == Luokka:Suomalaiset yritysjohtajat Luokka:Linnanmäki Luokka:Vuonna 1929 syntyneet Luokka:Vuonna 2015 kuolleet
Jonas Dobler

Jonas Dobler (s. 4. toukokuuta 1991 Traunstein) on saksalainen maastohiihtäjä ja viestin MM-mitalisti. Hän edustaa SC Traunsteiniä. Dobler debytoi maastohiihdon maailmancupissa Roglan 15 kilometrin perinteisen hiihtotavan kilpailussa joulukuussa 2011 sijoittuen sijalle 49. Ensimmäistä kertaa Dobler sijoittui 30 parhaan joukkoon joulukuussa 2013 Tour de Skin osakilpailussa Oberhofissa ollen vapaan sprintin 14:s. Kymmenen parhaan joukkoon hän sijoittui ensimmäisen kerran oltuaan kuudes Lillehammerin 15 kilometrin perinteisen hiihtotavan takaa-ajokilpailun osuusajoissa joulukuussa 2018. Yksittäisessä maailmancupkilpailussa hän on ollut parhaimmillaan kymmenes Davosin 15 kilometrin vapaan hiihtotavan kilpailussa joulukuussa 2019. Dobler kilpaili vuoden 2015 MM-kilpailuissa Falunissa ollen parhaimmillaan yhdistelmäkilpailun 27:s ja viestin seitsemäs. Hän on MM-kilpailuissa sijoittunut parhaimmillaan 15:nneksi 30 kilometrin yhdistelmäkilpailussa Planicassa 2023, 17:nneksi 50 kilometrillä Seefeldissä 2019 ja Oberstdorfissa 2021 sekä viestissä kuudenneksi Lahdessa 2017 ja Seefeldissä 2019. Olympialaisissa hän on sijoittunut 30 kilometrin yhdistelmäkilpailussa 22:nneksi ja viestissä kuudenneksi Pyeongchangissa 2018 sekä 15 kilometrin perinteisen hiihtotavan kilpailussa 19:nneksi ja lyhennetyssä 50 kilometrin vapaan hiihtotavan yhteislähtökilpailussa 20:nneksi Pekingissä 2022. Planican MM-kilpailuissa 2023 hän hiihti kolmannen osuuden Saksan pronssia saavuttaneessa viestijoukkueessa.. == Lähteet == Luokka:Saksalaiset maastohiihtäjät Luokka:Vuonna 1991 syntyneet Luokka:Elävät henkilöt
Tetracarpaeaceae

Tetracarpaeaceae on tasmanialainen kasviheimo koppisiemenisten Saxifragales- lahkossa, johon muun muassa rikkokasvit kuuluvat sukulaisineen. Heimossa on vain yksi laji: Tetracarpaea tasmannica.Stevens 2001–, viittaus 8.3.2015 == Tuntomerkit == Kasvi on ainavihanta ja kaljuversoinen pensas. Lehdet sijaitsevat kierteisesti ja ovat lyhytruotisia, vahvahampaisia ja nahkeita. Terttumainen kukinto sijaitsee verson latvassa ja siinä on nelilukuisia kukkia. Kukkapohjus on kovera, ja terälehdet ovat lusikkamaisia. Heteitä on 4–8 kappaletta. Emit ovat erillisiä, ja niitä on neljä, harvemmin viisi. Emit sijaitsevat terävastaisesti ja ovat huomiota herättävän valkoisia ja lyhytvartaloisia. Kussakin emissä on paljon siemenaiheita. Emeistä kehittyy tuppiloita, ja vähäpätöisissä siemenissä on pienet alkiot. == Levinneisyys == Laji kasvaa Tasmanian vuorilla subalpiinisessa vyöhykkeessä. == Luokittelu == Tetracarpaea tasmannica on aiemmin ollut tapana yhdistää herukkakasvien (Grossulariaceae) heimoon puuvartisena rikkokasvien sukulaisena. Sen on kuitenkin todettu kuuluvan samaan evoluutiopuun haaraan heimon Penthoraceae ja ärviäkasvien (Haloragaceae) kanssa. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Kuvia: http://www.northqueenslandplants.com/Australian%20Plant%20Families%20G-M/Haloragaceae/Tetracarpaea/Tetracarpaea%20tasmannica.html Luokka:Saxifragales Luokka:Kasviheimot
Asetamipridi

Asetamipridi (C10H11ClN4) on neonikotinoideihin kuuluva orgaaninen yhdiste. Yhdistettä käytetään maataloudessa hyönteismyrkkynä. == Ominaisuudet == Huoneenlämpötilassa asetamipridi on valkoista kiteistä ainetta. Se liukenee melko hyvin veteen ja lisäksi eräisiin orgaanisiin liuottimiin kuten etanoliin ja dikloorimetaaniin. Muiden neonikotinoidien tavoin asetamipridi on myrkyllistä hyönteisille, koska se sitoutuu nikotinergisiin asetyylikoliinireseptoreihin. Yhdiste on vaikutukseltaan laajakirjoinen ja tehoaa muun muassa perhosiin, kirvoihin, ripsiäisiin, kovakuoriaisiin ja termiitteihin. == Valmistus ja käyttö == Asetamipridin valmistamiseen käytetään pääasiassa kahta menetelmää. Molemmissa tärkeä välituote on metyyli- N-syanoasetimidaatti, jota valmistetaan asetonitriilin ja syanamidin välisellä reaktiolla. Metyyli-N-syanoasetimidaatista voidaan valmistaa asetamipridia reaktiolla N-(6-kloori-pyridin-3-yylimetyyli)amiinin kanssa ja muodostuva tuote metyloidaan dimetyylisulfaatin avulla tai suoraan metyyli-N- syanoasetimidaatista ja N-(6-kloori-pyridin-3-yylimetyyli)-N-metyyliamiinista. Asetamipridiä käytetään hyönteismyrkkynä maataloudessa viljeltäessä hedelmiä, vihanneksia ja koristekasveja. Yhdiste vaikuttaa sekä suihkutettuna kasvien lehdille että maaperässä. == Lähteet == == Aiheesta muualla == *Toxin and Toxin Target Database (T3DB): Acetamiprid *Kyoto Encyclopedia of Genes and Genomes (KEGG): Acetamiprid *ChemBlink: Acetamiprid Luokka:Hyönteistorjunta- aineet
Luettelo Etiopian vesistöistä

Tämä on luettelo Etiopian päävesistöistä, joita on yhteensä 12. Viiden vesistön vedet päätyvät mereen ja neljän laskukohteena on järvet tai suoalueet. Kolmessa vesistössä vettä on vain sadekaudella ja vedet kuivuvat ennen päätymistään mihinkään mereen tai pysyvään järveen. Vesistö Laskuvesistö Valuma-alue (km²) Etiopian alueella Valuma, mrd m³/vuosi Vesivoima- potentiaali, TWh/vuosi Potentiaalinen keinokastelualue, 1000 ha Huom. Tekeze →Atbara→Niili→Välimeri 82 350 8 6 83 Sininen-Niili →Niili→Välimeri 199 812 55 79 816 Baro-Akobo →Valkoinen-Niili→Niili→Välimeri 75 912 24 14 1 020 Genale- Dawa →Jubba→Intian valtameri 171 042 6 9 1 075 Wabi-Shebele →Jubba→Intian valtameri 202 697 3 5 238 Ogaden kuivuu Etiopian–Somalian raja-alueella 77 121 - - vettä vain sadekaudella Aysha kuivuu Etiopian–Djiboutin raja-alueella 2 223 - - vettä vain sadekaudella Danakil Danakilin aavikon järvet 74 002 0,9 - 159 useita laskujärviä Mereb kuivuu Itä-Sudanin tasankoalueilla 5 900 0,7 - 68 vettä vain sadekaudella Awash Abhejärvi 112 696 5 4 134 Omo-Gibe Turkanajärvi 79 000 17 37 68 Hautavajoama Langanojärvi ym. 52 739 6 0,8 139 useita laskujärviä == Lähteet == * Luokka:Etiopian maantiede Luokka:Vesistöt maittain
Jevhen Hutsol

Jevhen Hutsol (; s. 13. toukokuuta 1990) on ukrainalainen pikajuoksija ja keskimatkojen juoksija. Hänen päämatkojaan ovat olleet 400 metriä, jolla hänen ennätyksensä on vuonna 2017 Erzurumissa juostu 45,89, ja 800 metriä, jonka hän on juossut aikaan 1.46,56 vuonna 2018. Hutsol edustaa Volinska- seuraahttp://www.european- athletics.org/athletes/group=h/athlete=137866-hutsol-yevhen/index.html. Hutsol on osallistunut yksiin ulkoradan MM-kilpailuihin, vuonna 2013 Moskovassa, jossa hän kilpaili vain pitkässä viestissä. Sisäratojen MM-kilpailuissa hän sijoittui viestissä kuudenneksi 2014. EM-kilpailuissa Hutsol on kilpaillut neljästi, vuosina 2012, 2014, 2016 ja 2018. Parhaimmillaan hän on ollut 4 × 400 metrin viestissä kuudes 2016 ja 800 metrillä välierissä 2018. Vuonna 2015 Hutsol selviytyi finaaliin 400 metrillä sisäratojen EM-kilpailuissa ollen sen viides. EM-hallikilpailuissa 2017 hän oli viestissä niin ikään viides. == Lähteet == Luokka:Ukrainalaiset pikajuoksijat Luokka:Vuonna 1990 syntyneet Luokka:Elävät henkilöt
Gabún alue

Gabún alue () on Guinea-Bissaun itäisin hallintoalue. Vuoden 2009 väestönlaskennan mukaan siellä oli 215 530 asukasta. Alue rajoittuu pohjoisessa Senegaliin, idässä ja etelässä Guineaan ja lännessä Tombalin ja Bafatán alueisiin. Sen pinta-ala on 9 150 neliökilometriä. Gabú on pinta- alaltaan maan suurin alue. Alueen pääkaupunki on Gabú. Se jakautuu hallinnollisesti viiteen osa-alueeseen eli sektoriin, jotka ovat Boé, Gabú, Pitche, Pirada ja Sonaco. Suurimmat etniset ryhmät ovat fulbet (79,6 %) ja mandinkat (14,2 %). == Lähteet == == Aiheesta muualla == *
Wojciech Theiner

Wojciech Theiner (s. 25. kesäkuuta 1986 Ruda Śląska) on puolalainen korkeushyppääjä. Hän edustaa AZS-AWF Katowiceähttp://www.european- athletics.org/athletes/group=t/athlete=141720-theiner-wojciech/index.html. Theinerin ennätys on heinäkuussa 2014 Katowicessä hypätty 232. Hän on 187 senttimetriä pitkä ja painaa 74 kilogrammaa. Theiner saavutti hopeaa vuoden 2011 kesäuniversiadeista Shenzhenistä tuloksella 226. Hän on osallistunut kaksiin EM-kilpailuihin, vuosina 2010 ja 2014, ollen parhaimmillaan finaalin kymmenes vuonna 2014 Zürichissä. Theiner on saavuttanut Timanttiliigassa yhden osakilpailuvoiton, vuonna 2014 Glasgow'ssa tuloksella 228. == Ennätykset == * ulkoradoilla: 232 (Katowice 2014) * sisäradoilla: 228 (Slupsk 2006) == Lähteet == Luokka:Puolalaiset korkeushyppääjät Luokka:Vuonna 1986 syntyneet Luokka:Elävät henkilöt
Penthoraceae

Penthoraceae on pieni kasviheimo koppisiemenisten Saxifragales-lahkossa. Siinä on vain yksi suku: viisisopet (Penthorum).Stevens 2001–, viittaus 8.3.2015. == Tuntomerkit == Kasvit ovat juurakollisia ja melko möyheitä ruohoja, joissa on flavonoideja. Lehdet sijoittuvat varteen kierteisesti ja ovat hammaslaitaisia. Viuhkomainen ja vähähaarainen kukinto sijaitsee verson latvassa. Kukat ovat 5–7-lukuisia, ja niiden pohjus on maljamainen, niin sanottu hypanthium. Verholehdet ovat keskenään erikokoisia. Teriö tavallisesti puuttuu, joskus terälehtiä voi olla jopa seitsemän. Heteitä on kaksi kertaa enemmän kuin verholehtiä. Puoleksi kehänalainen sikiäin koostuu 5–8 yhteen kasvaneesta emilehdestä, joiden kärkiosat ovat erillisiä. Istukat ovat turvonneita, ja vartalot kiinnittyvät emilehtien laidan tuntumaan. Luotit ovat pallomaisia. Kussakin emilehdessä on monta pitkävartista siemenaihetta. Hedelmävaiheessa emilehtien erilliset osat ovat kansiluomaisia. == Levinneisyys == Viisisopet kasvavat kahdella alueella, yhtäältä Itä- ja Kaakkois-Aasiassa, toisaalta Pohjois-Amerikan itäosassa. == Luokittelu == Penthoraceae käsittää vain yhden kaksilajisen suvun, viisisopet (Penthorum). Aiemmin se on tavallisesti viety rikkokasveihin (Saxifragaceae), mutta nyt sitä pidetään ärviäkasvien (Haloragaceae) läheisenä sukulaisena. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Penthoraceae.gif Luokka:Saxifragales Luokka:Kasviheimot
Arion

Arion voi viitata seuraaviin: * Arion (600-luku eaa.), kreikkalainen runoilija * Arion, japanilainen mangasarja ja siihen perustuva vuoden 1986 elokuva * Arion, siruetanasuku * Arion, kanadalainen dubstep-tuottaja * Arion, suomalainen metalliyhtye * muurahaissinisiipi (Glaucopsyche arion), perhoslaji.
Joni Korhonen

Joni Korhonen (s. 8. helmikuuta 1987 Espoo) on uransa lopettanut suomalainen jalkapalloilija. Hän oli pelipaikaltaan laitahyökkääjä. == Seurajoukkueet == Joni Korhosen pelaajaura aikuisten tasolla alkoi kausina 2005–2006 Kakkosessa FCK Salamoissa ja FC Espoossa. Vuoden 2007 aikana Korhonen pelasi Saksan Oberligassa eli neljännellä sarjatasolla Bonner SC:n riveissä ja Ykkösessä HJK:n reservijoukkue Klubi 04:ssa. Kauden 2008 Korhonen pelasi Kakkosen FC Espoossa. Korhonen siirtyi kaudeksi 2009 Ykkösessä pelanneseen AC Ouluun. Hän pelasi kaudella 2009 yhteensä 24 Ykkösen ottelua. AC Oulu voitti Ykkösen kaudella 2009 ja nousi Veikkausliigaan. Korhonen siirtyi kaudeksi 2010 Ykköseen nousseeseen FC Espooseen. Hän pelasi kaudella 2010 kaikki 26 sarjaottelua, ja FC Espoo oli sarjassa kuudes. Korhonen siirtyi kaudeksi 2011 Ykkösen FC Viikinkien riveihin. Korhonen pelasi Viikingeissä kausina 2011–2013 yhteensä 76 Ykkösen ottelua. Hän teki kaudella 2011 kymmenen maalia ja oli Ykkösen maalipörssissä jaetulla viidennellä sijalla. Viikingit oli kaudella 2011 Ykkösessä viides, kaudella 2012 kolmas ja kaudella 2013 seitsemäs. Korhonen siirtyi kaudeksi 2014 Ykkösen PK-35 Vantaan riveihin. Hän pelasi kaudella 2014 kaikki 27 sarjaottelua, ja PK-35 Vantaa oli sarjassa kuudes. Korhonen siirtyi kaudeksi 2015 Veikkausliigaan nousseen HIFK:n riveihin. Korhonen debytoi Veikkausliigassa 19. huhtikuuta ottelussa IFK Mariehamn–HIFK. Korhonen pelasi kaudella 2015 yhteensä 31 liigaottelua ja teki niissä kolme maalia. HIFK oli Veikkausliigassa seitsemäs. Korhonen jatkoi HIFK:n riveissä kaudella 2016, jolloin liigaotteluita kertyi 29. HIFK oli kaudella 2016 Veikkausliigassa kymmenes. Korhonen siirtyi kaudeksi 2017 Ykköseen nousseeseen FC Honkaan. Korhonen pelasi kaudella 2017 yhteensä 26 Ykkösen ottelua, joissa hän teki kymmenen maalia. Korhonen oli Ykkösen maalipörssissä jaetulla neljännellä sijalla. FC Honka oli kaudella 2017 Ykkösessä toinen ja se nousi liigakarsinnan kautta Veikkausliigaan. Korhonen jatkoi Hongassa kaudella 2018, jolloin otteluita Veikkausliigassa kertyi 16. FC Honka oli kaudella 2018 Veikkausliigassa neljäs. Korhonen siirtyi kaudeksi 2019 Ykkösen AC Ouluun. Korhonen pelasi kaudella 2019 yhteensä 27 Ykkösen ottelua ja teki niissä kaksi maalia. AC Oulu oli sarjassa seitsemäs. Korhonen siirtyi kaudeksi 2020 Kakkosessa pelaavan PK-35:n riveihin. == Lähteet == == Aiheesta muualla == * Joni Korhonen Palloliiton sivuilla * Joni Korhonen Veikkausliigan sivuilla * Joni Korhonen Soccerwayn sivuilla Luokka:Suomalaiset jalkapalloilijat Luokka:Vuonna 1987 syntyneet Luokka:Elävät henkilöt
Silje Theodorsen

Silje Theodorsen (s. 19. elokuuta 1994 Tromssa) on norjalainen maastohiihtäjä. Hän edustaa Kvaløysetta Skilagia. Theodorsen debytoi maastohiihdon maailmancupissa joulukuussa 2014 Lillehammerin vapaan sprintissä ollen 31:s. Ensimmäiset maailmancupin pisteensä hän saavutti jo seuraavana päivänä viiden kilometrin vapaan kilpailusta sijoittuen sijalle 15. Kymmenen parhaan joukkoon hän sijoittui ensimmäisen kerran oltuaan viides Rukan vapaan hiihtotavan 20 kilometrin takaa-ajokilpailussa marraskuussa 2022. Se on edelleen hänen paras maailmancupsijansa. Theodorsen on saavuttanut alle 23-vuotiaiden MM-hopeaa perinteisen hiihtotavan sprintistä vuodelta 2015 Almatystä. Vuonna 2012 hän voitti kultaa nuorten olympialaista vapaan hiihtotavan sprintistä Innsbruckista. Planican MM-kilpailuissa 2023 hän sijoittui 15 kilometrin yhdistelmäkilpailussa 12:nneksi. == Lähteet == Luokka:Norjalaiset maastohiihtäjät Luokka:Vuonna 1994 syntyneet Luokka:Elävät henkilöt
Sava (alue)

Sava on hallintoalue Madagaskarin koillisosassa. Alueen pinta-ala on 25 518 km2 ja väkiluku oli 1,123 miljoonaa vuonna 2018. Alue jakautuu neljään piirikuntaan, Sambava, Antalaha, Vohémar, ja Andapa. Alue on saanut nimensä piirikuntien nimien ensimmäisistä kirjaimista. Alue rajoittuu pohjoisessa Dianan, lännessä Sofian ja etelässä Analanjirofon alueeseen. == Lähteet == ==Aiheesta muualla== * Savan alueen sivusto Luokka:Madagaskarin alueet
Dorian van Rijsselberghe

Dorian Benno Eric van Rijsselberghe (s. 24. marraskuuta 1988 Den Burg) on alankomaalainen kilpapurjehtija, olympiavoittaja ja maailmanmestari. 190 senttimetriä pitkä ja 80 kilogrammaa painava van Rijsselberghe kilpailee purjelautailun RS:X-luokassahttp://www.sports- reference.com/olympics/athletes/va/dorian-van-rijsselberge-1.html . Hän edustaa Waddenteamia. Van Rijsselberghe saavutti olympiakultaa RS:X-luokasta vuoden 2012 kesäolympialaisista Lontoosta. Hän toimi noissa kisoissa myös Alankomaiden lipunkantajana avajaisissa. Van Rijsselberghe uusi olympiakultansa vuoden 2016 kesäolympialaisissa Rio de Janeirossa.https://www.rio2016.com/en/athlete/dorian-van-rijsselberge MM- kilpailuissa van Rijsselberghe on saavuttanut kultaa vuodelta 2011 Perthistä, kaksi hopeaa ja kaksi pronssia. EM-kilpailuista hänellä on yksi hopea vuodelta 2015. Van Rijsselberghe on osallistunut yksiin kesäolympialaisiin. Hänen valmentajanaan toimii Aaron McIntoshhttps://members.sailing.org/sailors/biog.php?unique=1425816287.3657&includeref;=membbiog&memberid;=43193&js;=1. Aiemmin van Rijsselberghe on kilpaillut Mistral-luokassa. == Lähteet == Luokka:Alankomaalaiset kilpapurjehtijat Luokka:Alankomaalaiset olympiavoittajat Luokka:Vuonna 1988 syntyneet Luokka:Elävät henkilöt
Helvi Halme

Helvi Helena Halme (26. helmikuuta 1923 Impilahti – 7. syyskuuta 2016 Kuopio) oli suomalainen lähetyssaarnaaja ja kirjailija. Halmeen vanhemmat olivat maanviljelijä Antti Halme ja opettaja Emilia Paukku. Hän kävi Itä-Suomen seminaarin 1946. Lähetystyötä Halme teki Etiopiassa 1953 alkaen. Opettajan koulutuksen saaneena hänelle avautui aluksi tehtävä keisarillisen perheen lasten kasvattajana. Halme asui vuodesta 1988 Kuopiossa.Pohjoissavolaisen kaunokirjallisuuden bibliografia : Helvi Halme . Hän kirjoitti vuosina 1943–1977 kaikkiaan 14 kirjaa, joista monet ovat nuorten kirjoja. == Teoksia == * Karjalaistytön tarina : tosikertomus. Kustannus Kuva ja sana, Helsinki 1943 * Tuulimäen Raili. Kuva ja sana, Helsinki 1944, 3. painos 1945 * Outi löytää tien. Kuva ja sana, Helsinki 1945 * Herätys tuli : kertomus nuorten herätyksestä. Kuva ja sana, Helsinki 1946 * Helinä. Kuva ja sana, Helsinki 1947 * Me emme sano hyvästi : romaani. Kuva ja sana, Helsinki 1948 * Souditu. Ristin voitto, Helsinki 1956 * Hoviherran poika. Ristin voitto, Helsinki 1960 * Tyttö vain. Ristin voitto, Helsinki 1962 * Tie, jonka sain. Ristin voitto, Helsinki 1964 * Sinisen Niilin maa. Ristin voitto, Helsinki 1968 * Kirje nuorelle tytölle. Ristin voitto, Tikkurila 1970 * Neljä äitiä. Ristin voitto, Tikkurila 1973 * Tuulinen maa , valokuvat Helvi Halme. Ristin voitto, Tikkurila 1977 == Lähteet == * === Viitteet === Luokka:Suomalaiset lähetyssaarnaajat Luokka:Suomalaiset kirjailijat Luokka:Vuonna 1923 syntyneet Luokka:Vuonna 2016 kuolleet
Grete Bäckman

Grete Magdalena Bäckman-Ramsten (12. helmikuuta 1923 Turku – 28. elokuuta 2013 Falun Dalarna Ruotsi) oli suomalainen ruotsin kielellä kirjoittanut kirjailija. Bäckmanin vanhemmat olivat tilanomistaja Tor Ragnar Bäckman ja Maggie Öberg. Hän pääsi ylioppilaaksi 1941 ja opiskeli Åbo Akademissa 1942–1943. Bäckman valmistui sosionomiksi 1947 Tukholman Socialinstitutetista ja meni samana vuonna naimisiin ruotsalaisen toimittaja Lars Ramstenin (1924–2009) kanssa. Bäckman toimi lastensuojeluasiamiehenä Uppsalassa.Svenskt författarlexikon 2. 1941-1950 (Projekt Runeberg) Vem är det : Svensk biografisk handbok 1985, Lars Ramstenin tiedot (Projekt Runeberg) == Teoksia == * Molnen dra förbi : romaani. Söderström, Helsingfors 1940 == Lähteet == * Luokka:Suomenruotsalaiset kirjailijat Luokka:Vuonna 1923 syntyneet Luokka:Vuonna 2013 kuolleet
Costa Brava

thumb|Rannikkomaisemaa Sant Feliu de Guíxolsin ja Tossa de Marin välillä. Costa Brava on alue Katalonian rannikolla koillisessa Espanjassa. Se ulottuu Blanesin kaupungista (Barcelonasta 60 kilometriä koilliseen) Ranskan rajalle saakka. Alueen tunnetuimpia lomakohteita ovat Blanes, Tossa de Mar ja Lloret de Mar. ==Lähteet== ==Aiheesta muualla== Luokka:Espanjan rannikot Luokka:Katalonian maantiede
Pettämätön pistooli

Pettämätön pistooli (The Tall T) on Budd Boetticherin ohjaama lännenelokuva vuodelta 1957. Se kuuluu Yhdysvaltojen Kongressin kirjaston National Film Registryn luetteloon merkittävistä elokuvista. Elokuvan Seitsemän miestä jäljellä menestyksen jälkeen kolmikko näyttelijä Randolph Scott, käsikirjoittaja Burt Kennedy ja ohjaaja Budd Boetticher ryhtyivät välittömästi uuden samantyyppisen elokuvan tekoon. Vain tuotantoyhtiö vaihtui. Käsikirjoituksen pohjaksi valittiin Elmore Leonardin tarina The Captives joka oli hänen teoksistaan ensimmäinen, josta tehtiin elokuva. Elokuva tehtiin pienellä budjetilla kolmessa viikossa. Elokuva on hyvin tyypillinen Boetticherin elokuva: koruton tarina on kuvattu karussa kalliomaisemassa, ja vastakkain ovat sankari ja roisto. Boetticher itse on saanut härkätaistelijan koulutuksen, ja se kuvastuu elokuvassa rytmisesti ja visuaalisesti.TCMDB ==Näyttelijät== ==Lähteet== Luokka:Vuoden 1957 yhdysvaltalaiset elokuvat Luokka:Yhdysvaltalaiset lännenelokuvat
Rakel Hyvärinen

Rakel Johanna Hyvärinen, o.s. Sorsa (23. tammikuuta 1923 Pyhäjärvi Ol. – 22. syyskuuta 2016 EspooKuolinilmoitus, Helsingin Sanomat 29.10.2016 s. C 18) oli suomalainen lasten- ja nuortenkirjailija. Hyvärinen kävi keskikoulun ja toimi kirjanpitäjänä. Hän asui Espoossa. Hyvärisen kirjoja ilmestyi 1980-luvulla Tammen Vihreä varis -kirjasarjassa. Hän kirjoitti myös pakinoita lehtiin ja Pappa on sotainvalidi -nimisen oppikirjan kuntoutuslaitoksille. == Teoksia == * Nauta. WSOY 1978 * Kiikaritähtäin ; kuv. Olavi Hankimo. Tammi 1980 * Punainen tyttö. Tammi 1981 * Viiden markan kesä. Tammi 1982 * Kaivo ; kuv. Olavi Hankimo. Tammi 1983 * Isän varjo. Tammi 1984 * Sputnik ; kuv. Anna-Kaisa Hintikka. Tammi 1985 * Tohtorin Helena ; kuv. Maija Kivinen. Tammi 1986 * Musta Saara ; kuv. Kirsti Laurinolli. Tammi 1988 * Poika joka tahtoi piirtää ; kuvittanut Vincent Bakkum. Tammi 1990 * Radanrakentajat. Rautatiemuseo, Hyvinkää 1992 * Pappa on sotainvalidi ; kirj. Rakel Hyvärinen, Antti Hyvärinen. Sotainvalidien veljesliitto, Helsinki 1995 == Palkinnot == * II palkinto WSOY:n eläinaiheisessa kirjoituskilpailussa 1978 * I palkinto lastenvuoden kirjoituskilpailussa 1980 * Valtion nuorisokirjailijapalkinto 1982 == Lähteet == * * Kirjasampo.fi : Rakel Hyvärinen === Viitteet === Luokka:Suomalaiset lasten- ja nuortenkirjailijat Luokka:Vuonna 1923 syntyneet Luokka:Vuonna 2016 kuolleet
Ali Kaya

Ali Kaya (alun perin Stanley Kiprotich Mukche; s. 20. huhtikuuta 1994 Eldoret, Kenia) on kenialaissyntyinen, nykyisin Turkkia edustava kestävyysjuoksija. Hän kilpailee 5 000 ja 10 000 metrillä. Kaya muutti Turkkiin vuonna 2010 ja otti käyttöönsä nykyisen nimensä. Maan kansalaisuuden hän sai vuonna 2013. Kaya saavutti alle 20-vuotiaiden EM-kilpailuista kultaa 5 000 ja 10 000 metriltä vuonna 2013. Hän voitti samat matkat myös Tallinnan alle 23-vuotiaiden EM- kilpailuissa 2015. Zürichin EM-kilpailuissa 2014 Kaya saavutti pronssia 10 000 metriltä ennätysajallaan 28.08,72. Prahan sisäratojen EM-kilpailuissa 2015 hän voitti kultaa 3 000 metrillä omalla ja Turkin ennätysajalla 7.38.42. Pekingin MM-kilpailuissa 2015 Kaya oli 10 000 metrillä seitsemäs ja 5 000 metrillä yhdeksäs. Kaya saavutti Amsterdamin EM-kilpailuissa 2016 hopeaa 10 000 metrillä ajalla 28.21,42. Saman vuoden Rio de Janeiron olympialaisissa hän keskeytti 10 000 metriä ja karsiutui 5 000 metrillä alkuerissä. Hän saavutti maastojuoksun MM-kilpailuissa 2017 pronssia sekaviestissä. Maastojuoksun EM- kilpailuista Kayalla on kulta henkilökohtaisesta kilpailusta 2015 sekä hopea henkilökohtaisesta ja kulta joukkuekilpailusta 2014. Nuorten sarjassa hän voitti maastojuoksun Euroopan-mestaruuden 2013. Kayan ennätys 5 000 metrillä on 13.00,31 (Rooma 2015) ja 10 000 metrillä 27.24,09 (Mersin 2015). == Lähteet == Luokka:Turkkilaiset kestävyysjuoksijat Luokka:Kenialaiset kestävyysjuoksijat Luokka:Turkkilaiset maastojuoksijat Luokka:Kenialaiset maastojuoksijat Luokka:Vuonna 1994 syntyneet Luokka:Elävät henkilöt
Ilta Liukku

Ilta Marjatta Liukku (30. tammikuuta 1923 Helsinki – 28. heinäkuuta 2003)Ilta Marjatta Liukku, Järvenpään seurakunta, Järvenpään hautausmaa, osasto 19, rivi 5, paikka 19, viitattu 6.1.2023 oli suomalainen päiväkodinjohtaja ja lasten- ja nuortenkirjailija.Suomen Kirjailijat 1945–1980, Liukku, Ilta Marjatta, sivu 371, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985Liukku, Ilta Marjatta, Ebeneserkodin lastentarhaseminaari: matrikkeli lastentarhanopettajista 1892–1977, toimittaneet Anita Kekäläinen ja Siiri Valli, Ebeneser-säätiö, 1992, ISBN 952-90-3062-2 Liukku kävi Helsingin tyttölukion ja Ebeneser-lastentarhaseminaarin vuosina 1944–1946. Hän toimi lastentarhanopettajana Savonlinnassa vuosina 1946–1947 ja Helsingin kaupungin päiväkodeissa 1947–1958. Päiväkodinjohtajana Liukku oli Helsingissä vuodet 1958–1983. Liukku toimi lastentarhanopettajiksi opiskelevien ohjaajana useina vuosina ja toimi kurssien johtajana, ohjaajana, ja luennoitsijana vuosina 1950–1980. Liukku toimi myös lastentarhain kesäsiirtolayhdistyksen sihteerinä. Liukku sai Helsinki-mitalin vuonna 1985. Norjassa hän osallistui lastentarhanopettajien kongressiin Lastentarha-lehden stipendin turvin. Liukku julkaisi neljä lastenkirjaa, pakinoita, askarteluohjeita, satuja, kuvituksia. Ebeneser-säätiön lastentarhamuseon esinekokoelmassa on kolme nukkea kehdoissaan, joiden yhteydessä hänet on mainittu.Lastentarha 6/1958 Liukun vanhemmat olivat NMKY:n poikatyösihteeri ja kirjailija Alfred Liukku ja Edith Alice (o.s. Geijer). Liukun kotikunta oli Järvenpää. == Teoksia == * Tiina vain. Kuva ja sana, Helsinki 1956 * Pekan pilli ja muita kertomuksia lapsille ; tekijän kuvittama. Kuva ja sana, Helsinki 1957 * Sirkkaniemen salaisuus. Kuva ja sana, Helsinki 1959 * Tinnin unelma : kertomus pienille tytöille ja pojille. Kuva ja sana, Helsinki 1963 == Lähteet == * * Kirjasampo.fi : Ilta Liukku === Viitteet === Luokka:Suomalaiset lasten- ja nuortenkirjailijat Luokka:Suomalaiset opettajat Luokka:Vuonna 1923 syntyneet Luokka:Vuonna 2003 kuolleet
Rafał Omelko

Rafał Omelko (s. 16. tammikuuta 1989 Wrocław) on puolalainen pikajuoksija. Omelko kilpailee 400 metrillä, jossa hänen ennätyksensä on heinäkuussa 2016 Amsterdamissä juostu 45,14.. Omelko edustaa KS AZS AWF Wrocławiahttp://www.european- athletics.org/athletes/group=o/athlete=153382-omelko-rafal/index.html. Omelko on osallistunut kolmiin EM-kilpailuihin vuosina 2010, 2014 ja 2016. Hän saavutti EM-kilpailujen 4 × 400 metrin viestistä pronssia 2014 Zürichistä ja hopeaa 2016 Amsterdamista. Amsterdamin 400 metrillä hän oli kuudes. Hän saavutti hopeaa vuoden 2015 sisäratojen EM-kilpailuista Prahasta 4 × 400 metrin viestistä. Noista kisoista hän saavutti myös pronssia 400 metriltä. Belgradin EM-hallikilpailuissa 2017 hän voitti kultaa 4 × 400 metrin viestissä ja hopeaa 400 metrilä. Hän sai alle 23-vuotiaiden EM-kilpailuissa hopeaa 4 × 400 metrin viestissä Ostravassa 2011. Omelko oli mukana vuosien 2013 ja 2015 MM-kilpailuissa vain 4 × 400 metrin viestissä ilman menestystä. Rio de Janeiron olympialaisissa 2016 hän karsiutui 400 metrin välierissä ja sijoittui 4 × 400 metrin viestissä seitsemänneksi. Lontoon MM-kilpailuissa 2017 hän karsiutui 400 metrin välierissä ja oli 4 × 400 metrin viestissä seitsemäs. Birminghamin sisäratojen MM-kilpailuissa 2018 hän juoksi toisen osuuden Puolan joukkueessa, joka voitti kultaa 4 × 400 metrin viestissä maailmanennätysajalla 3.01,77. 400 metrillä hän karsiutui välierissä. == Ennätykset == * 200 metrin juoksu: ulkoradoilla 20,96 (Varsova 2017), sisäradoilla 21,14 (Toruń 2017) * 300 metrin juoksu: ulkoradoilla 32,23 (Ostrava 2017), sisäradoilla 32,73 (Ostrava 2017) * 400 metrin juoksu: ulkoradoilla 45,14 (Amsterdam 2016), sisäradoilla 46,08 (Belgrad 2017) == Lähteet == Luokka:Puolalaiset pikajuoksijat Luokka:Vuonna 1989 syntyneet Luokka:Elävät henkilöt
Anni Qvist

Anni Amanda Qvist (o.s. Aspegrén; 23. helmikuuta 1923 Kemi – 7. toukokuuta 2003 Hämeenlinna)Hämeenlinnan seurakunta, Qvist Anni Amanda, Vanaja Rauhanmaa, osasto 1, rivi 3, hauta 34–35, viitattu 25.2.2022 oli suomalainen kirjastonhoitaja, toimittaja ja lastenkirjailija. Qvist oli toimittajana Pohjolan Sanomat- ja Pohjolan Työ-lehdissä. Hän oli sivukirjaston hoitajana Kemin kaupungin kirjastossa 1951-1955 ja toimi vuodesta 1965 alkaen Viittakiven opiston kirjastonhoitajana.Pohjoismaisia kirjallisuus- ja kulttuurihenkilöitä P - S (www.kultaomena.com) Qvistin vanhemmat olivat luotsi Adolf Alarik Aspegrén ja Helmi Sofia (o.s. Marjakaarto). Puoliso oli vuodesta 1947 Ikaroksessa aktiivisesti toiminut ja Kariston kirjallisena johtajana vaikuttanut kulttuuritoimenjohtaja ja opetusneuvos Martti Vilhelm Qvist (1924–2004). == Teoksia == * Höpsistä pussiin ; teksti Anni Qvist ; kuvat Pirkko Hakkila. WSOY 1971 * Nannan nappirasia ; kuv. Pirkko Hakkila. Karisto 1972 == Lähteet == * === Viitteet === Luokka:Suomalaiset toimittajat Luokka:Suomalaiset kirjastonhoitajat Luokka:Suomalaiset lasten- ja nuortenkirjailijat Luokka:Vuonna 1923 syntyneet Luokka:Vuonna 2003 kuolleet
Choi Seou

Choi Seou (, vuoteen 2012 asti Choi Yong-jik, ; s. 3. joulukuuta 1982 Gunsan, Pohjois-Jeolla) on eteläkorealainen mäkihyppääjä. Choi edustaa High1 Resortia. Choi debytoi mäkihypyn maailmancupissa Garmisch-Partenkirchenin uudenvuodenpäivän kilpailussa tammikuussa 1999 ollen 36:s. Ensimmäisen maailmancupin pisteensä hän saavutti paria päivää myöhemmin Innsbruckissa ollen 30:s. Choin paras sijoitus maailmancupin osakilpailussa on 25:s sija Klingenthalin suurmäen kilpailusta helmikuussa 2007. Choi on osallistunut viisiin talviolympialaisiin vuosina 1998, 2002, 2006, 2010 ja 2014http://www.sports-reference.com/olympics/athletes/ch/choi-seo-u-1.html . Paras henkilökohtainen sijoitus on 34:s sija normaalimäen kilpailusta vuosilta 2002 ja 2014. MM-kilpailuihin Choi on osallistunut neljästi, parhaana sijoituksenaan 22:s vuoden 2005 MM-kilpailuiden normaalimäestä. Choilla on yksi kulta ja yksi pronssi Aasian talvikisojen joukkuemäkikilpailuista. Talviuniversiadeista hänellä on yksi kulta ja kaksi hopeaa. == Lähteet == Luokka:Eteläkorealaiset mäkihyppääjät Luokka:Vuonna 1982 syntyneet Luokka:Elävät henkilöt
Filippiinientulkku

Filippiinientulkku (Pyrrhula leucogenis) on peippojen heimoon kuuluva varpuslintu. ==Levinneisyys== Filippiinientulkkua tavataan Filippiineillä. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peipot
Okratulkku

Okratulkku (Pyrrhula aurantiaca) on peippojen heimoon kuuluva varpuslintu. ==Levinneisyys== Okratulkkua tavataan Intiassa ja Pakistanissa. Lajia on kuvattu yleiseksi tai hyvin yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peipot
Himalajantulkku

Himalajantulkku (Pyrrhula erythrocephala) on peippojen heimoon kuuluva varpuslintu. ==Levinneisyys== Himalajantulkkua tavataan Bhutanissa, Kiinassa, Intiassa ja Nepalissa. Lajia on kuvattu yleiseksi tai melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peipot
Iteaceae

Iteaceae on pieni kasviheimo koppisiemenisten Saxifragales-lahkossa. == Tuntomerkit == Heimon kasvit ovat pensaita tai puita. Lehdet ovat pienikorvakkeisia. Kukinto on terttumainen tai viuhkomainen. Kukassa on enemmän tai vähemmän kehänalainen sikiäin, jossa on aksiletyyppinen keski- istukka. Vartalo on hyvin kehittynyt. Siemenessä on niukka endospermi. == Levinneisyys == Heimo kasvaa monella erillisalueella lämpimillä ja trooppisilla alueilla. == Luokittelu == Heimossa on kaksi sukua ja 21 lajia. Pterostemon-suvussa on kolme Meksikossa kasvavaa pensaslajia, joiden kiiltävät lehdet sijaitsevat kierteisesti ja ovat sahalaitaiset ja korvakkeelliset. Kukinto on huiskilomainen viuhko. Heteitä on viisi, ja ne ovat litteäpalhoisia, palhot ovat palteisia, palteet hammasreunaisia, ja kukassa on myös viisi joutohedettä. Sikiäin on yhdislehtinen ja enimmäkseen kehänalainen, viiden emilehden muodostama, kussakin 4–6 siemenaihetta. Luotti on nuppimainen. Hedelmä on verhiöllinen. Suvussa Itea on 18 puu- ja pensaslajia Kaakkois-Aasiassa saaristoineen, Pohjois-Amerikan itäosassa sekä Itä- ja Etelä-Afrikassa. Niiden lehdet sijaitsevat kierteisesti ja ovat piikki- tai rauhashampaisia. Hankasilmuja on monta. Kukinto sijaitsee lehtihangassa ja on terttumainen, joskus haarainen. Kukat ovat melko pieniä, ja niissä on rengasmainen mesiäinen; pohjus on maljamainen hypantio. Sikiäin koostuu kahdesta yhteenkasvaneesta emilehdestä ja on lähes kehänalainen. Hedelmä on liiteluomainen kota. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta, Pterostemon * Levinneisyyskartta, Itea Luokka:Saxifragales Luokka:Kasviheimot
Harlekiinitulkku

Harlekiinitulkku (Pyrrhula erythaca) on peippojen heimoon kuuluva varpuslintu. ==Levinneisyys== Harlekiinitulkkua tavataan Bhutanissa, Kiinassa, Intiassa, Myanmarissa, Nepalissa, Taiwanissa ja Thaimaassa. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Peipot
Syyrianhemppo

Syyrianhemppo (Serinus syriacus) on peippojen heimoon kuuluva varpuslintu. ==Levinneisyys== Syyrianhemppoa tavataan Egyptissä, Irakissa, Israelissa, Jordaniassa, Palestiinassa ja Syyriassa. Lajin populaatioksi arvioidaan 3 500–15 000 yksilöä, ja se on vähenemässä. Laji on luokiteltu vaarantuneeksi. ==Lähteet== Luokka:Peipot Luokka:Uhanalaiset linnut
Rudolf I (täsmennyssivu)

Rudolf I voi tarkoittaa seuraavia historiallisia hallitsijoita: *Rudolf I, Burgundin kuningas 888–912 *Rudolf I Habsburgilainen, Saksan kuningas 1273–1291 *Rudolf I, Baijerin herttua 1294–1317 *Rudolf I Saksin vaaliruhtinas 1298–1356 *Rudolf I, Böömin kuningas 1306–1307 *Rudolf II, keisari, Unkarin kuninkaana (1572–1608) Rudolf I
Rudolf Habsburgilainen (täsmennyssivu)

Rudolf Habsburgilainen voi tarkoittaa seuraavia historiallisia hallitsijoita: *Rudolf I Habsburgilainen, Saksan kuningas 1273–1291 *Rudolf II, Itävallan herttua 1282–1283 *Rudolf I Habsburgilainen, Böömin kuningas 1306–1307 *Rudolf IV Habsburgilainen, Itävallan herttua (myöh. arkkiherttua) 1358–1365
Rainbow Warrior

Rainbow Warrior () on käsite William Willoyan ja‎ Vinson Brownin kirjasta Warriors Of The Rainbow: Strange And Prophetic Indian Dreams (1962). Tarinaa on kuitenkin pidetty aitona intiaanien folklorena. Se voi tarkoittaa seuraavia: * Greenpeacen laivoja: ** Rainbow Warrior (1955) *** Rainbow Warriorin tapaus, ensimmäisen Rainbow Warriorin upottamisesta vuonna 1985 ** Rainbow Warrior (1957) eli Rainbow Warrior II ** Rainbow Warrior (2011) eli Rainbow Warrior III * Sateenkaaren soturit (The Rainbow Warrior), Rainbow Warriorin upottamisesta kertova televisioelokuva 1990-luvulta * Rainbow Warrior, Greenpeace-aiheinen videopeli vuodelta 1989.
Biebersteiniaceae

Biebersteiniaceae on muutamalajinen ja vähän tunnettu kasviheimo koppisiemenisten Sapindales-lahkossa, jonka evoluutiopuussa se on vanhin haara eli kladi. Heimossa on vain Biebersteinia-suku.Stevens 2001–, viittaus 8.3.2015 == Tuntomerkit == Kasvit ovat juurakollisia monivuotisruohoja, joilla on rauhaskarvoja. Lehdet ovat korvakkeellisia, pääteparisia, toisinaan jopa kahteen tai kolmeen kertaan kerrannaisia, ja lehdykät ovat liuskaisia ja hammaslaitaisia. Kukinto on pysty ja terttumainen, melko isokukkainen. Terälehdet ovat tavallisesti kynnellisiä. Kukassa on verhovastaisia mesirauhasia. Sikiäin sijaitsee pohjuksen lyhyen pidentymän eli gynoforin päässä ja koostuu viidestä yhteenkasvaneesta emilehdestä, joilla on erilliset, mutta kärjestään yhtyvät vartalot. Luotti on pallomainen. Kussakin emilehdessä on yksi yksikalvoinen siemenaihe, jonka varsi (funikulus) on massiivinen ja taipunut. Hedelmä on lohkohedelmä, jolla on kookas verhiö, ja jonka keskipylväs jää jäljelle lohkojen karistua. Siemenessä on niukka ravintovarasto (endospermi) ja hieman käyrä alkio, jonka sirkkalehdet ovat lehtimäisiä. == Levinneisyys == Biebersteinia kasvaa Kreikasta Keski-Aasiaan ulottuvalla alueella. == Luokittelu == Biebersteiniaceae-heimon ainoassa suvussa on viisi lajia. Aikaisemmin niitä on pidetty kurjenpolvikasvien (Geraniaceae) sukulaisina. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Kuva: http://www.greekmountainflora.info/Saitas/slides/Biebersteinia%20orphanidis%2002.html * Levinneisyyskartta: http://www.mobot.org/mobot/research/apweb/maps/Biebersteiniaceae.gif Luokka:Sapindales Luokka:Kasviheimot
Maurepas (Yvelines)

Maurepas on kunta Ranskassa Yvelinesin departementissa Île-de-Francen alueella. Se sijaitsee noin 30 kilometriä Pariisista lounaaseen ja se on osa Pariisin esikaupunkialuetta. Maurepasilla on pitkälle ulottuva historia ja siellä on muun muassa keskiaikainen linna. Versailles’n palatsin rakentamisella oli suuri vaikutus kunnan kehitykseen. Tuolloin kunnan alueella rakennettiin suuria kanavajärjestelmiä, joiden avulla siirrettiin vettä palatsin suihkulähteisiin.Paris-Nice 2015 ==Aiheesta muualla== ==Lähteet== Luokka:Yvelinesin kunnat
Luigi Freddi

Luigi Freddi (12. kesäkuuta 1895 Milano – 17. maaliskuuta 1977 Rooma) oli italialainen toimittaja, poliitikko ja elokuva-alan vaikuttaja. Vaatimattomista oloista lähtöisin ollut Freddi jäi vaille kunnollista koulutusta. Hän toimitti futuristien julkaisuja, työskenteli Benito Mussolinin Il Popolo d’Italia -lehden avustajana ja osallistui ensimmäiseen maailmansotaan. Sodan jälkeen hän perusti fasistien nuorisojärjestön, toimitti Il Popolo d’Italiaa ja työskenteli Kansallisen fasistipuolueen propagandatehtävissä. Vuonna 1934 Freddistä tuli fasistien elokuvahallinnon päällikkö. Hän vaikutti merkittävästi Kokeellisen elokuvakeskuksen ja valtiollisen elokuvalevitysyhtiö Ente Nazionale Industrie Cinematografichen (ENIC) perustamiseen sekä Cinecittàn elokuvastudion rakentamiseen. Tehtävässään hän pyrki saattamaan elokuva-alan valtion tiukempaan valvontaan, mutta vastusti varsinaisten propagandaelokuvien tekemistä. Ulkomaisten elokuvayhtiöiden toiminnan rajoittaminen vuonna 1938 aiheutti suurten amerikkalaisyhtiöiden vetäytymisen Italiasta ja johti Freddin eroon maaliskuussa 1939. Vuonna 1940 hänet nimitettiin Cinecittàn ja Cinesin hallitusten puheenjohtajaksi ja vuonna 1941 myös ENIC:n johtajaksi. Salòn tasavallan perustamisen jälkeen Freddi yritti siirtää Cinecittàn kaluston ja elokuvatuotannon Venetsiaan. Toisen maailmansodan loppuvaiheessa hän yritti paeta Sveitsiin, mutta joutui vangituksi ja oikeuden eteen. Hänet vapautettiin toukokuussa 1946. Sodan jälkeen Freddi työskenteli Il Tempo -sanomalehden toimittajana ja tuottaja Angelo Rizzolin avustajana. Hänen kirjallisesta tuotannostaan kiinnostavin on fasistisen Italian elokuvateollisuudesta kertova Il cinema (1949). ==Lähteet== Luokka:Italialaiset poliitikot Luokka:Italialaiset toimittajat Luokka:Italian elokuva Luokka:Vuonna 1895 syntyneet Luokka:Vuonna 1977 kuolleet
Kenedy

Robert Kenedy Nunes do Nascimento (8. helmikuuta 1996 Santa Rita do Sapucaí), tunnetaan paremmin nimellä Kenedy, on brasilialainen jalkapalloilija, joka edustaa Espanjan Primera Divisiónnissa pelaavaa Real Valladolidia. Pelipaikaltaan Kenedy on vasen laitalinkki. Kenedy pelasi vuosina 2013–2015 Fluminensen edustusjoukkueessa. Hän liittyi seuran junioreihin vuonna 2009. Englantilaisseura Chelseassa hän pelasi 14 valioliigaottelua ja teki yhden maalin kaudella 2014–2015. Tämän jälkeen hän on pelannut yhden liigaottelun kausilla 2015–2016 ja 2021–2022. Hän on pelannut lainalla Watfordissa, Newcastle Unitedissa, Getafessa, Granadassa ja Flamengossa. Viitattu 6.8.2022. Kenedy on pelannut Brasilian nuorisomaajoukkueissa. Hän pelasi viisi ottelua alle 17-vuotiaiden MM-kilpailuissa 2013. == Lähteet == Luokka:Brasilialaiset jalkapalloilijat Luokka:Vuonna 1996 syntyneet Luokka:Elävät henkilöt
Nitrariaceae

Natronmarjakasvit (Nitrariaceae) on koppisiemenisten Sapindales-lahkoon kuuluva pieni kasviheimo, jonka tunnetuin suku lienee harmikit (Peganum). == Tuntomerkit == Heimon kasvit ovat monivuotisia ruohoja tai pensaita, joilla on möyheät ja korvakkeelliset lehdet. Kukinto on enemmän tai vähemmän viuhkomainen ja sijaitsee varsipäätteisesti. Teriö suojaa kukkanuppua. Heteitä on 15, jotka sijaitsevat terävastaisina pareina; palhot ovat litistyneitä ja leveätyvisiä. Myös mesirauhaset sijaitsevat terävastaisesti. Yhdislehtinen sikiäin koostuu kahdesta neljään tai kuudesta emilehdestä, ja siinä on pitkä vartalo, jota pitkin luottipinnat ovat. Hedelmä on selkäluomainen kota tai yksisiemeninen luumarja. Siemenkuoressa on usein limautuva ulkokerros.Stevens 2001–, viittaus 8.3.2015 == Levinneisyys == Heimo kasvaa tavallisesti vaihtelevissa määrin kuivilla alueilla Pohjois-Afrikasta Itä-Aasiaan. Lajeja on myös Lounais-Australiassa ja Itä-Meksikossa. Lajit ovat usein suolamaiden kasveja. == Luokittelu == Nitrariaceae käsittää kolme sukua, joissa on yhteensä 16 lajia. Suvussa Nitraria on kuusi Euroopassa, Aasiassa, Saharassa ja Australiassa kasvavaa lajia. Eräät niistä ovat okaisia. Varren kussakin nivelessä on usein kaksi tai kolme mehevää lehteä, jotka voivat olla joskus hammaslaitaisia tai liuskaisia. Korvakkeet ovat nahkeita. Sikiäimen päässä on lyhyt vartalo. Hedelmä on luumarja, ja siemenessä on niukka endospermi. Harmikeilla (Peganum) on varren nivelissä kaksi likeistä lehteä, joiden lapa on syväjakoinen. Korvakkeet ovat lehtimäisiä ja jakoisia. Kukat sijaitsevat lehtivastaisesti. Sikiäimessä on paljon siemenaiheita. Hedelmä on selkäluomainen kota tai marja. Harmikkien kotiseudut ovat Euroopassa, Aasiassa ja Itä-Meksikossa, missä niitä on kuusi lajia. Tetradiclis tenella on sukunsa ainoa laji ja kasvaa Välimeren alueen itäosista Keski-Aasiaan ulottuvalla alueella. Se on yksivuotinen ruoho, jonka lehdet sijaitsevat kierteisesti ja ovat möyheitä ja pienikorvakkeisia. Kukat ovat 3–4-lukuisia, ja hetiö on verhovastainen. Sikiäin on yhdislehtinen ja koostuu neljästä emilehdestä, jotka ovat jakautuneet kolmeen osaan. Pohjaistukassa on 24 siemenaihetta. Vartalo on gynobaasinen eli kiinnittyy sikiäimen tyveen. Hedelmä on selkäluomainen rakokota. Aikaisemmin Nitrariaceae-heimoa on pidetty mehikorvakasvien (Zygophyllaceae) sukulaisena, mutta yhtäläisyydet niiden kanssa johtuvat mitä ilmeisimmin samanlaisiin kasvuolosuhteisiin sopeutumisesta. == Kuvia == Peganum harmala Baikonur 01.jpg|Pilviharmikki (Peganum harmala) RO BZ Berca Mud Volcanoes nitraria schoberi fruit.JPG|Nitraria schoberi -lajin luumarjoja == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Laji.fi: Natronmarjakasvit – Nitrariaceae * ITIS: Nitrariaceae * Levinneisyyskartta: http://www.mobot.org/mobot/research/apweb/maps/Nitrariaceae.gif * Luokka:Kasviheimot
Sava (täsmennyssivu)

Sava tarkoittaa muun muassa ==Paikannimi== * Sava, Tonavan sivujoki Balkanilla * Sava, alue Madagaskarissa * Sava, kunta ja kaupunki Apuliassa Italiassa ==Henkilöitä== * Sava I, Montenegron ruhtinaspiispa 1694–1696 * Sava II, Montenegron ruhtinaspiispa 1735–1781 * George Sava (oik. George Alexis Bankoff, 1902–1996), brittiläinen, venäläissyntyinen lääkäri ja kirjailija ==Muita== * Sava, rengasmerkki * Sava-Group, suomalainen monialayritys
Marlon Roudette

Marlon McVey-Roudette (s. 5. tammikuuta 1983 Lontoo, Englanti) on brittiläinen muusikko. Hän tuli alun perin tunnetuksi Mattafix-duosta, jonka Roudette muodosti yhdessä Preetesh Hirjin kanssa. Duo lopetti vuonna 2010, Roudetten siirryttyä soolouralle. Roudetten soolouran tunnetuin kappale on vuonna 2014 julkaistu When the Beat Drops Out. ==Muuta== Roudetten isä Cameron McVey on myös muusikko, ja lisäksi menestynyt tuottaja. Luokka:Brittiläiset muusikot Luokka:Vuonna 1983 syntyneet Luokka:Elävät henkilöt
Rainbow Warrior (1957)

Rainbow Warrior, epävirallisesti Rainbow Warrior II, on vuonna 1957 valmistunut, ympäristöjärjestö Greenpeacen vuosina 1989–2011 omistama ja käyttämä laiva. Rainbow Warrior II vieraili Suomessa ensimmäistä kertaa 25. huhtikuuta 2009 alkaen. == Aiheesta muualla== *Toinen Rainbow Warrior Greenpeacen sivuilla Luokka:Greenpeace Luokka:Purjelaivat
Keisari Maksimilianin riemukaari

Keisari Maksimilianin riemukaari () on Albrecht Dürerin puupiirros 1500-luvulta. Sen koko on 3 × 3,5 metriä ja se on yksi suurikokoisimmista taidepainatteista kautta aikojen. Se koostuu 36 pellava-hamppupaperisesta arkista. Kuvaa painettiin noin 320 kappaletta vuosina 1517–1528. Niistä vain pieni osa on säilynyt nykyaikaan saakka. Dürerin piirros esittää riemukaarta ja se on koristeltu historian merkkihenkilöiden kuvilla. Kuvan tarkoitus on keisari Maksimilian I:n ylistäminen. Keisari halusi varmistaa paikkansa historiassa ottamalla propagandatarkoitukseen aikakautensa uusimman tekniikan, kirjapainotaidon. Työhön palkattu Dürer kokosi vuonna 1515 ryhmän puukaivertajia toteuttamaan työn, joka koostui 195 puukappaleesta. Niiden valmistuminen kesti kolme vuotta. Riemukaaren lisäksi Maksimilian teetätti myös teokset Suuret voitonvaunut (der Großen Triumphwagen) ja Keisari Maksimilianin voitonparaati (der Triumphzug Kaiser Maximilians). Ne olivat kooltaan vielä selvästi suurempia painatteita, mutta ne jäivät Maksimilianin aikana keskeneräisiksi. == Lähteet == == Aiheesta muualla == Luokka:Saksan taide Luokka:Taideteokset (taidegrafiikka) Luokka:Albrecht Dürer
Orbital ATK

thumb|Rynnäkköpanssarivaunu M2 Bradleyn Bushmaster M242 -konetykki. Orbital ATK on yhdysvaltalainen ilmailu-, avaruus- ja sotateollisuusalan yritys. Se muodostui helmikuussa 2015, kun Orbital Sciences Corporation ja osa Alliant Techsystemsistä fuusioituivat. ==Organisaatio== ===Flight Systems Group=== Chandlerissa Arizonassa sijaitsevaan Flight Systems Group -osaan kuuluvat Pegasus-, Minotaur- ja Antares-kantoraketit sekä kiinteän ajoaineen raketit. ===Defense Systems Group=== Baltimoressa Marylandissa sijaitseva Defense Systems Group valmistaa ohjuksia, sotaelektroniikkaa ja keski- ja suuren kaliiberin ammuksia. ===Space Systems Group=== Space Systems Group sijaitsee Dullesissa Virginiassa ja toimittaa satelliitteja kaupalliseen, tieteelliseen ja sotilaalliseen käyttöön. Likäksi siihen kuuluu Cygnus-avaruusalus. ==Lähteet== Luokka:Avaruustoimintayritykset Luokka:Yhdysvaltalaiset aseteollisuusyritykset
Mark Rylance

David Mark Rylance Waters (s. 18. tammikuuta 1960 Ashford, Kent) on englantilainen näyttelijä, teatteriohjaaja ja näytelmäkirjailija. Rylance on yksi arvostetuimmista brittiläisistä teatterinäyttelijöistä. Hän on saanut urallaan muun muassa kaksi Olivier- ja kolme Tony-palkintoa. Rylance palkittiin parhaan miessivuosan Oscarilla ja Baftalla roolistaan Rudolf Abelina elokuvassa Vakoojien silta vuonna 2016. ==Aiheesta muualla== * ==Lähteet== Luokka:Englantilaiset näyttelijät Luokka:Englantilaiset teatterinäyttelijät Luokka:Englantilaiset teatteriohjaajat Luokka:Oscar- palkinnon saajat Luokka:BAFTA-palkinnon saajat Luokka:Tony-palkinnon saajat Luokka:Olivier-palkinnon saajat Luokka:Vuonna 1960 syntyneet Luokka:Elävät henkilöt